cyanic-selkie/wikianc huggingface dataset:
Sintéis cheimiceach
Baineann sintéis cheimiceach le comhdhúile amháin nó níos mó ar a dtugtar imoibrithe nó imoibreáin a rachaidh faoi chlaochlú nuair a chuirtear faoi choinníollacha áirithe iad. Is féidir cineálacha éagsúla imoibrithe a chur i bhfeidhm chun táirge inmhianaithe a fhoirmliú. Éilíonn sé seo na comhdhúile a mheascadh i soitheach imoibriúcháin, amhail imoibreoir ceimice nó fleasc tóinchruinn. Éilíonn go leor imoibrithe modh éigin ullmhúchán nó íonú chun an táirge deiridh a haonrú. Is é an méid táirge a dhéantar i sintéis cheimiceach ná an táirgeach imoibriúcháin, a chuirtear in iúl de ghnáth mar thiontú céatadáin ar an imoibrí teorantach. De ghnáth, léirítear táirgeachtaí ceimiceacha mar mheáchan i ngraim (i suíomh saotharlainne) nó mar chéatadán de chainníocht theoiriciúil iomlán an táirge a d'fhéadfaí a tháirgeadh bunaithe ar an imoibrí teorantach. Is éard is imoibriú tánaisteach ann ná imoibriú ceimiceach neamh-inmhianaithe a tharlaíonn agus a laghdaíonn toradh an táirge inmhianaithe. Bá é an poitigéir Hermann Kolbe a d'úsáid an téarma 'synthese' (Gaeilge:sintéis) den chéad uair.
Sintéis orgánach
Craobh speisialta de shintéis cheimiceach is ea sintéis orgánach a dhéileálann le sintéis comhdhúile orgánacha. I sintéis iomlán táirge chasta, d'fhéadfadh go mbeadh céimeanna éagsúla de dhíth chun táirge áirithe a shintéisiú, agus méideanna neamhghnácha ama. Tá meas ar scileanna i sintéis orgánach i measc poitigéirí agus bhuaigh poitigéirí ar nós Robert Burns Woodward Duais Nobel don Cheimic mar gheall ar chomhdhúile atá thar a bheith luachmhar nó deacair a shintéisiú. Má thosaíonn sintéis cheimiceach ó chomhdhúile saotharlainne bunúsach, meastar gur próiseas sintéiseach amháin é. Má thosaítear sintéis cheimiceach le comhdhúile saotharlainne bunúsacha, meastar gur próiseas sintéiseach amháin é. Má thosaíonn sé ó tháirge atá scoite amach ó phlandaí nó ó ainmhithe agus má théann sé ar aghaidh chuig comhdhúile nua, déantar cur síos ar shintéis mar phróiseas semisynthetic.ó tháirge atá díorthaithe ó phlandaí nó ó ainmhithe agus A lean ar aghaidh chuig comhdhúile nua, déantar cur síos ar shintéis mar phróiseas semisynthetic.má théann sé ar aghaidh chuig comhdhúile nua, déantar cur síos ar shintéis mar phróiseas leathshintéiseach.
Sintéis neamhorgánach
Úsáidtear an téarmaí sintéis núicléach agus sintéis orgánaimhiotalach i gcomhair comhdhúile a ullmhú ina bhfuil cion suntasach neamhorgánach acu. Sampla léiriúcháin is ea ullmhú an druga frith-ailse cisplatin ó theitreaclóraflatlatáit photaisiam
Peter Crouch
Is imreoir sacair é Peter Crouch (rugadh ar 30 Eanáir, 1981 i Macclesfield i Cheshire, Sasana). Imríonn sé faoi láthair le Portsmouth F.C. D'imir sé le hAston Villa i Sasana ó 2002 go 2004 roimhe sin. D'imir sé le Tottenham Hotspur agus QPR ón bhliain 1998 go 2001. D'imir sé le Southampton ón séasúr 2004-2005. D'imir sé le Liverpool F.C. ó 2005 go 2008 agus ansin bhog sé go Portsmouth F.C.. Imríonn sé le Stoke City faoi láthair.
Leamington Spa
Is baile suite i Warwickshire é Leamington Spa.
Grabhair
Is sráidbhaile ar Leòdhas, Comhairle nan Eilean Siar, na hAlban é Grabhair.
Henan
Cúige is ea Henan (Sínis: 河南, Pinyin: Hénán) i nDaon-Phoblacht na Síne. Tá an cúige suite i lár na tíre.
Stair
Ar an 7/8 Lúnasa 1975 theip ar Dhamba Banqiao i Henan, agus tíofún agus fronta fuar ag bualadh lena chéile. An teip dhamba ba mhó ariamh a bhí ann: Fuair tuairim is 26,000 duine bás sna tuilte féin agus d'éag b'fhéidir 100,000 nó 200,000 sa ghorta agus galair a tháinig ina dhiaidh.
Tharla an tubaiste Banqiao le linn Réabhlóid Chultúrtha na Síne. Coinníodh an tubaiste ina rún daingean go dtí 1987.
Rannta rialacháin
Tá 18 maoracht i gCúige Henan (Béarla: prefecture), mar a leanas:
Súmaire fola
Is éard is súmaire fola (nó vaimpír, deamhan fola, creachaire fola uaireanta) ann ná carachtar ficseanúil uafáis.
Is ón mbéaloideas a thagann scéal na súmairí fola. Éiríonn leo iad féin a bheathú ar fhuil iad siúd atá beo. I mbéaloideas na hEorpa mabhráin bheo a bhí sna súmairí fola a thugadh cuairteanna ar a ngaolta agus a bhuail bobanna orthu nó a mharaigh daoine sa chomharsanacht a dtaithídís agus iad beo. Chaithidís taiséadaí agus bhíodh cuma bhorrtha ar a gcorpanna agus iad crón go mait. Tá sé seo sách éagsúil ón gcuma a shamhlaítear orthu sa lá atá inniu ann, is é sin vaimpirí cnámhacha caola mílítheacha. Tháinig an coincheap seo chun tosaigh go luath sa 19ú haois.
Feictear leithéidí na vaimpirí i bhformhór mór na gcultúr a bhfuil taifead orthu. Tháinig an téarma 'vampire' chun tosaigh in Iarthar na hEorpa nuair a scaip histéire bunaithe ar nithe a creideadh sna Balcáin agus in Oirthear na hEorpa. Sháigh roinnt daoine corpráin agus cuireadh i leith daoine gur súmairí fola iad. Tá leaganacha éagsúla den súmaire fola le feiceáil i scéalta Oirthear na hEorpa agus tá ainmneacha éagsúla orthu shtriga san Albáin, vrykolakas sa Ghréig agus strigoi sa Rómáin.
Sa lá atá inniu ann, de ghnáth, creidtear gur beith fhicseanúil an vaimpír. Mar sin féin creideann roinnt i gcréatúir ar nós an tsúmaire, amhail an chupacabra i gcultúir áirithe. Uaireanta leagtar creideamh luath seo an phobal sna vaimpirí ar aineolas maidir le lobhadh na gcorpán tar éis báis agus na bealaí a ndearna daoine i sochaí réamhthionsclaíoch ciall a bhaint as. Is féidir gur chum siad carachtar na vaimpíre chun rudaí nár thuig siad faoin mbás a mhíniú. Nascadh porfairia le finscséalta in 1985 ach bréagnaíodh an nasc ó shin.
Is sa bhliain 1819 a tháinig súmaire fola mealltach sofaisticiúil fhicsean an lae inniu chun tosaigh nuair le foilsiú The Vampyre le John Polidori. Bhí an-ráth ar an scéal agus áitítear gurbh é an saothar is mó a raibh tionchar aige ó thaobh na súmairí sa 19ú haois. Cuimhnítear ar Dracula Bram Stoker a foilsíodh in 1897 mar an t-úrscéal tipiciúil faoi shúmairí fola agus is é a leag bonn faoi fhinscéal reatha an tsúmaire, cé gur foilsíodh é tar éis Carmilla Joseph Sheridan Le Fanu a foilsíodh in 1872. Spreag Dracula agus an rath a bhí air seánra sainiúil súmairí fola, a bhfuil tóir mhór orthu sa 21ú haois agus áirítear leabhair, scannáin, cláir theilifíse agus cluichí ríomhaireachta ar na meáin a bhfeictear na súmairí iontu. Tá an vaimpír tar éis teacht chun tosaigh mar cheann de na carachtair is suntasaí i seánra an uafáis.
Saba
Tá Saba suite sa chuid thuaidh d'Oileáin na Gaoithe sna hIndiacha Thiar, soir ó dheas ó Oileáin Bhriotanacha na Maighdean. Áirítear Saba—in éineacht le Bonaire agus Sint Eustatius—mar cheann de na hoileáin BES. Tá 13 km cearnacha (5.0 míle cearnacha) d'achar ann. Is é Mount Scenery, 887 méadar (2,910 troigh) ar airde, an pointe is airde i Ríocht na hÍsiltíre. Fágann sin go bhfuil 148 duine sa chileaméadar cearnach ann (380 sa mhíle chearnach). Is é The Bottom príomhbhaile Saba. Ar na bailte beaga eile tá Windwardside, Zion's Hill agus St. Johns.
Scanadh ultrafhuaime
Is éard is scanadh ultrafhuaime ann ná úsáid na dtonnta ultrafhuaime le scanadh a dhéanamh ar an gcolainn bheo. Baintear leas as le diagnóis a dhéanamh.
Saba
Is é an Béarla an meán teagaisc ar an oileán ó na 1860idí i leith agus labhraítear Criól Oileán na Maighdean. Múintear an Ollainnis freisin. Tá Béarla agus Ollainnis oifigiúil. mion|clé|Radharc ar Saba ón bhfarraige. Is é Mount Scenery an cnoc is airde ar an oileán, le feiceáil sa ghrianghraf le scamaill timpeall ar a phointe.
Middle Quinton
Is baile suite i Warwickshire é Middle Quinton.
Ceol rithim agus gormacha
Is seánra ceoil é ceol rithim agus gormacha nó R&G.
Uirlisí agus guth
Úsáideann siad uirlisí práis, gaothuirlisí, agus cnaguirlisí i gceol rithim agus gormacha. Bíonn daoine ag canadh freisin. Is féidir le guth soprán, alt, tenóir nó dord a bheith agat chun ceol rithim agus gormacha a chanadh.
Enda Ó Coinnín
Is mairnéalach, fear gnó agus údar Éireannach é Enda Pádraig O'Coineen (nó Enda Ó Coinnín). Tá turasanna fada seoltóireachta déanta aige.
The X Factor (sraith 7 an RA)
Is comórtas amhránaíochta teilifíse cruthaithe ag Simon Cowell é The X Factor, a tosaíodh sa Ríocht Aontaithe sa bhliain 2004. Thosaigh an seachtú sraith de The X Factor ar 21 Lúnasa, 2010 agus chríochnaigh sé ar an 12 Nollaig, 2010.
Ba iad Simon Cowell, Louis Walsh, Dannii Minogue agus Cheryl Cole na breithiúna don tsraith seo. Bhuaigh Matt Cardle an tsraith le 44.61% na vótaí agus tháinig Rebecca Ferguson sa dara háit.
D'fhan Simon Cowell, Cheryl Cole agus Dannii Minogue tar éis an tsraith seo.
Batt O'Connor
Polaiteoir Éireannach ab ea Batt O'Connor (4 Iúil 1870 - 7 Feabhra 1935). Bhí sé ina bhall de Chumann na nGaedheal ar dtús agus ansin Fine Gael.
Morgan Freeman
Is aisteoir Meiriceánach é Morgan Porterfield Freeman, Jr. (1 Iúil 1937 a rugadh é).
Saol Pearsanta
Bhí Morgan pósta le Jeanette Adair Bradshaw ó 22 Deireadh Fómhair 1967 go dtí 1979. I ndiaidh sin phós sé Myrna Colley-Lee ar an 16 Meitheamh, 1984. Tá beirt mhac agus beirt iníon aige.
Paiteolaí
Is ionann paiteolaí agus cineál dochtúra a dhéanann staidéar ar phróisis na ngalar.
Lá na siopaí ceirníní
mion|clé|Lá na siopaí ceirníní, Dortmund, 2016 Reáchtáltar Lá na siopaí ceirníní (nó Record Store Day i mBéarla) ar Satharn i lár mhí an Mheithimh gach bliain (ó 2007). Déanfar ceiliúradh ar fud na cruinne ar shiopaí ceirníní agus ar an vinil cheolmhar a chuireann siad ar fáil.
Rugby, Warwickshire
Is baile suite i Warwickshire é Rugby.
Lá na siopaí ceirníní
Is é cuspóir na lá ná béim a leagan ar an chultúr a bhaineann le siopaí ceirníní agus ar a ról i gcur chun cinn an cheoil sa lá atá inniu ann, go háirithe agus an ré dhigiteach faoi lán seoil.
Seoltar eisiúintí speisialta vinile do lá na siopaí ceirníní agus cuirtear ceolchoirmeacha agus imeachtaí éagsúla ar siúl sna siopaí féin.
Stair
Cuireadh tús leis an choincheap i mBaltimore, Maryland siar sa bhliain 2007.
Nikolai Ivanovich Vavilov
Géineolaí plandaí a rugadh i Moscó ab ea Nikolai Ivanovich Vavilov (25 Samhain 1887 –26 Eanáir 1943). Ceapadh ina cheannasaí ar thaighde talmhaíochta san Aontas Sóivéadach é, agus bhunaigh sé 400 institiúid is bhailigh 26,000 saghas cruithneachta. Chruthaigh sé óna chuid staidéir ar an gcruithneacht gur thosaigh an talmhaíocht is an tsibhialtacht san Afganastáin is an Aetóip. Chuir sé i gcoinne teoiric Lysenko ar an dúchas, agus cháin Lysenko é i 1937. Gabhadh é i 1940, agus meastar go bhfuair sé bás i sluachampa géibhinn. Faoi 1956 d'athbhunaigh an rialtas Sóivéadach a cháil agus d'ordaigh go n-athfhoilseofaí a shaothair.
Hormóin shintéiseacha
Is éard is hormóin shintéiseacha ann ná hormóin a cruthaíodh agus a chruthaítear go saorga.
CLG Ghaoth Dobhair
Eolas Ginearálta
Tá C.L.G. Gaoth Dobhair suite i nGaeltacht Ghaoth Dobhair in iarthuaisceart Thír Chonaill in aice an Aigéan Atlantach agus an Earagail ina seasamh ar a chúl go hard. Tá siad ar cheann déna clubanna is láidre i gContae Dhún na nGall. Is i bparóiste Ghaoth Dobhair i dTír Chonaill atá Cumann Lúthchleas Gael Ghaoth Dobhair lonnaithe. Imrítear na cluichí baile i Machaire Gathlán. Imríodh iománaíocht agus camógaíocht i nGaoth Dobhair san am a chuaigh thart ach is í an pheil an príomhspórt. 290px|thumb|Clubtheach CLG Ghaoth Dobhair suite i Machaire Gathlán. Bunaíodh é ar dtús i dteach Maighréad Frank sa bhliain 1931 ach bhí peil Gaelach a imirt sa ceantar ó tús an chéid ann. Tá an club suite i Machaire Gathlán agus is iad an chlub is rathúla sa Chontae i Craobh sinsir Dhún na nGall agus i gComórtas Peile na Gaeltachta.
Tá an cumann suite i gcroí lár na Gaeltachta agus déanann an club a seacht ndícheall achan rud a dhéanamh trí mheán na Gaeilge. Bíonn an traenáil fríd Gaeilge, Labhraíonn na imreoirí Gaeilge ar na páirceanna, Bíonn ná imeachtaí agus na ócáidí uilig sa chlub déanta trí mheán na Gaeilge. Tá cultúr láidir i nGaoth Dobhair agus tá an cumann agus an peil mar páirt lárnach de.
Stair
An chéad cuntas do pheil Gaelach a imirt i nGaoth Dobhair na ar ais sa bhliain 1918. Roimhe 1920 ní raibh club Oifigiúil ar bith ann, ach bhí dhá fhoireann in sa pharóiste. Bunaíodh an cumann i mí Dheireadh Fómhair na bliana 1931 i dtí Mhairéad Frank i nDoirí Beaga. Foireann amháin le himreoirí ón taobh thoir de shéipéal Dhoirí Beaga agus ceann amháin le himreoirí ón taobh thiar - Gaoth Dobhair agus Derrybeg Emmett.  Bunaíodh C.L.G Gaoth Dobhair bunaithe i 1931. Tá an gnás ag foirne Ghaoth Dobhair a bheith fisiciúil, agus aithne orthu don stíl peile a n-imríonn siad. Cosúil le gach foireann tá a gcuid iomaitheora acu. Deirtear gur iad an Clochán Liath agus Litir Ceannan na gcuid iomaitheora is mó. Bíonn cluiche crua i gcónaí acu in éadan iad seo.
Bhí foirne faoi aois girseachaí i gcónaí ag an chlub, ach nuair a bhí Comórtais Peile na Gaeltacht sa chlub cuireadh foireann sinsir girseachaí le chéile. Bhuaigh foireann sinsir girseachaí Ghaoth Dobhar comórtas peile na Gaeltachta an Chontae agus na hÉireann i 2012 chomh maith. Tá ag eirí go maith le foirne na girseachaí faoi aois. Bhain na girseachaí mionúir craobh an chontae i 2017 agus buaigh cailíní faoi 16 craobh an chontae i 2016 agus 2017. Tá go leor de na girseachaí faoi aois ag imirt le foireann an contae chomh maith lena gasuraí.
Tosaíonn foirne an chlub o faoi 6, suas go faoi 21, agus ansin Sinsir agus Sóisir dona gasuraí. Bíonn na gasuraí agus na girseachaí meascaithe do fhoirne faoi 6 go faoi 10. De ghnáth bíonn scaifte mór sna aois ghrúpa seo agus déanann siad foirne A,B&C díofa. Tar éis faoi 10, bíonn a cuid foirne féin ag na gasuraí agus na girseachaí. Ní amháin Peil Gaelach a bhíonn ag dul ar aghaidh sa chlub, ach lé cúpla bliain anois thosaigh foirne iománaíocht faoi aois agus tá ag eirí o maith leo.
Áiseanna
Sular thosaigh Comórtas Peile na Gaeltachta i 2012, rinneadh go leor forbairt taobh istigh agus taobh amuigh den chlub. Rinneadh an sean pháirc a choiriú ionnas go mbeadh na foirne ábalta an dá pháirc a úsáid. Rinneadh an tsean páirc choiriú agus a leathnú le páirc úr a dhéanamh dé. Cuireadh dhá seomra feisteas eile leis an chlubtheach, sin ceithre sheomra feisteas ar an iomlán. Rinneadh go leor píosaí eile a choiriú taobh istigh chomh maith. Faoi láthair tá siad ag iarraidh an dara páirc a leathnú. Cuireadh giomnáisiam isteach in san halla liathroid lámha agus baineann go leor baill as an chlub úsáid as seo o shin. Tá halla spóirt mór ann agus baintear úsáid as do na circuts agus go minic baineann na foirne faoi aois úsáid as má tá an aimsir olc taobh amuigh. Tá béar agus balcóin sa chlub. Baintear úsáid as seo fa choinne ócáidí speisialta agus do na dioscónna fríd na blianta. Chuir Uachtarán CLG Aogán Ó Fearghaill lainseáil oifigiúil le plean stratís cúig bliana atá ag an chumann i 2016. Le linn a thuras rinne sé oscailt oifigiúil dé béar nua an clubtheach.
Imeachtaí Eile
Bíonn go leor rudaí éagsúla ag dul ar aghaidh taobh istigh den chlub agus baintear úsáid as ar go leor dóigheanna eile agus ní amháin don peil. Le cúpla bliain anois tháinig scaifte le chéile agus thosaigh siad ag tabhairt daoine le chéile le thaispeántaí a chur i láthair. Bíonn taispeáintí ceol agus damhsa ann. Téann go leor obair isteach agus bíonn na thaispeántaí ar siúil ar feadh cúpla oíche. Cruinníonn siad airgead don chlub agus do na carthanachtaí áitiúla.
Chomh maith le sin glacann an club páirt i Scór Sinsear agus Scór na nÓg. Éirionn go maith le na foirne Scór. I mbliana fuair grúpa Scór sinsir an chlub fríd go babhta leath cheannais Uladh.
Fríd an seachtain bíonn ranganna ‘Circuts’ ar siúil do dhaoine fásta agus do dhaoine óga. Bíonn seo ar siúl i rith na bliana gach oíche Luan agus Céadaoin.
Gach oíche Déardaoin bíonn Biongó ar siúl thuas staighre. Tagann go leor daoine amach le sult a bhaint as an oíche.
I rith an tsamhraidh agus oícheanta ag an Nollag agus le linn tréimhse an Cásca bíonn dioscónna thar 18 ar siúil thuas staighre sa bheár. Tógann seo isteach na céadta daoine gach tseachtain. Tagann siad ó gach coirnéal den contae le dul chuig an disco.
Ar feadh tamaill bhí ranganna damhsa ag dul ar aghaidh.
Le thart fá sé bliain anois, téann na foirne faoi 14, girseacha agus gausraí ar thuras thar oíche go CLG na Sáirséalaigh, Cill Laobhaini Co. Mhuineachán. Faigheann na foirne seans dul síos agus an chead bliain eile tagann an fhoireann anuas. Thosaigh seo uilig leis an Ghaeilge a spreagadh i gclub na sáirséalaigh, agus tá sé go fóill ag dul ar aghaidh.
Gach bliain bíonn Campaí Samhradh ar siúil do paistí ó 6 bliana d’aois suas go 14 bliana d’aois. Bíonn na campaí ar siúl an samhradh iomlán. Bíonn go leor cluichí agus imeachtaí ar siúil le linn an campa. Má bíonn an aimsir chomh maith téann na paistí ar siúlóidí cois trá chun cluichí a imirt ansin. Faigheann gach paiste a bhíonn ag freastal ar na campaí t-léine, briste gearra peile agus stocaí peile.
== Ónairí ==
Foireann Faoi 21 a bhain craobh Uladh 1
2.  Ciarán Mac Aodha
3.  Gary Mac Pháidin
4.  Ryan Ó Ceallaigh
5.  Conor Mac Éamharcaigh
6.  Niall Ó Frighil (C)
8.  Micheal Ó Cearbhaill
9.  Odhrán Mac Pháidin Ó Féaraigh
10. Naoise Ó Baoill
11. Cian Ó Maolagáin
12. Dáire Ó Baoil
13. Seaghán Ó Féaraigh
14. Gavin Mac Giolla Bhríde
15. Éamonn Ó Colm
16. Gavin Mac Suibhne
17. Patrick Ó Gribben
18. Ciaran Mac Giolla Easpaig
19. Ethan Ó Hearcáin
20. Conor Mac Pháidin
21. Mickey Ó Baoil
22. Sean Ó Baoil
23. Eoghan Ó Gallchóir
24. Sean de Brún
25. Daniel Mac Lochlainn
26. Aodán Ó Féaraigh
27. Micheal Óg Ó Gallchóir
28. Seamus Ó Baoil
29. Conor Ó Baoil
30. Mark Mac Pháidin
31. Tiarnán Ó Dea
Bainisteoir: Tom ‘Beag’ Mac Giolla Easpuig,
Có Bainisteoir: Sean Ó Duibhir, Caoimhin Ó Casaide, Sean Ó Gallchóir, Deaglán Mac Suibhne.
Saol an Phobal
Tá páirt lárnach ag an pheil Gaelach agus Cumann Lúthchleas Gael i saol na ndaoine i bpobal Ghaoth Dobhair agus tá dlúth cheangal ag an phobal leis an chumann. Is cumann láidir Gaelach agus Gaeltachta í paróiste Gaoth Dobhair. Tá baint ag beagnach gach duine sa ceantar leis an chlub ar dhóigh amháin nó ar dhóigh eile. Bíonn an oiread rudaí ag dul sa chlub go bhfuil rud ann do gach duine. Bíonn gach duine ag tabhairt tacaíocht do na foirne nuair atá cluiche nó rud ar bith ag dul ar aghaidh. Tabharann na comhlachtaí áitiúla uairríocht do na foirne go léir chomh maith agus cuidíonn sin go mór leis an chlub.
Druim an Tí
Is baile suite i gContae Ard Mhacha é Druim an Tí.
Pontrhydygroes
Sráidbhaile beag is ea Pontrhydygroe i gCeredigion oirthuaisceart na Breataine Bige gearr d'Afon Ystwyth, an abhainn a shreabhann tríd an sráidbhaile.
The Powerpuff Girls
Is clár teilifís beoite é The Powerpuff Girls, a craoladh ar tús ar Cartoon Network ó 1998 go dtí 2005.
Pontrhydygroes
Roimhe seo, bhí tionscal na mianadóireachta faoi lán seol ann, go háirithe ag na Lisburnes. Le déanaí chuidigh maoiniú éagsúla le hatógáil droichead na mianadóirí trasna na habhann, an Ystwyth, agus leis an t-eas chomh maith. Ag tús an chéid seo caite, bhí thart ar 9 teach tábhairne sa sráidbhaile.
The Powerpuff Girls
Achoimre
Tá an chlár faoin eachtra de thríúr cailín: Blossom (bándearg), Bubbles (gorm) agus Buttercup (glas).
Gradaim
Tá 4 ghradam buaite ag an gclár.
Nassau, na Bahámaí
Príomhchathair Chomhlathas na mBahámaí is ea Nassau. Tá sé suite ar chósta thoir thuaidh an Oileán New Providence, agus tá an chuid is mó den oileán faoi thionchar Nassau anois de bharr fhás agus fhorbairt na cathrach. Tá geilleagar Paradise Island, giota beag soir ó thuaidh ó Nassau, ceangailte go dlúth le Nassau agus 6,000 duine fostaithe ann.
Stair
Chuir Eorpaigh fúthu san áit ina bhfuil Nassau san 17ú haois. Chuir na Spáinnigh an chéad lonnaíocht le tine sa bhliain 1684. Athbhunaíodh an lonnaíocht arís sa bhliain 1695.
Ní raibh mórán daoine ina gcónaí ann go dtí Cogadh na Saoirse Mheiriceá nuair a thosaigh dílseoirí ag dul a chónaí ann. Thug na mílte díobh go dtí oileáin na mBahámaí le linn agus i ndiaidh an chogaidh úd agus thug siad a gcuid sclábhaithe leo. Chuir a lán de na dílseoirí plandálacha ar siúl ar New Providence. mion|Sráid Bay i Nassau
Tháinig ráth ar na Bahámaí san am sin agus tógadh breis is 2,000 de thithe breátha i Nassau. D'fhág sin a gcló ar ailtireacht Nassau go dtí an lá atá inniu ann. Ghabh na fórsaí Meiriceánacha seilbh ar Nassau ar feadh tamaill ghairid i 1776, agus d'ionsaigh siad an baile arís i 1778.
Tháinig na Spáinnigh an athuair sa bhliain 1782, ach theip orthusan chomh maith. Nuair a chuir na Briotanaigh an sclábhaíocht ar ceal sa bhliain 1807 cuireadh a lán daoine saortha ina gcónaí sna Bahámaí, Nassau san áireamh, mar ar chuir a lán daoine gorma fúthu sna comharsanachtaí intíre, i ndeisceart na cathrach.
mion|350px|Cuid de na longa a thugann na mílte turasóirí isteach go Nassau
Inniu tá 259,300 duine ina gcónaí i Nassau.
Shipston-on-Stour
Is baile suite i Warwickshire é Shipston-on-Stour.
Páirtí Chónaitheoirí Leitir Cheanainn
Mionpháirtí polaitiúil Éireannach é Páirtí Chónaitheoirí Leitir Cheanainn (Béarla: Letterkenny Residents Party), a cuireadh ar bun agus a cláraíodh sa bhliain 2008.
Craig Bellamy
Is iarimreoir sacair é Craig Bellamy a rugadh i gCaerdydd na Breataine Bige ar an 13 Iúil 1979. D'imir sé do Cardiff City agus d'fhoireann náisiúnta na Breataine Bige. Déanann sé tráchtaireacht ar Sky Sports. Tá acadamh peile curtha ar bun aige in Siarra Leon.
mion|clé|Craig Bellamy
Comórtas Amhránaíochta Eoraifíse na nÓg 2017
B'é Comórtas Amhránaíochta Eoraifíse na nÓg 2017 ar an 15ú heagrán bliantúil de Chomórtas Amhránaíochta Eoraifíse na nÓg. Bhí an tSeoirsia ag óstáil an chomórtas don chéaduair.
Rannpháirtithe
Chuir na tíortha seo a leanas in iúl go bhfuil uathu páirt a ghlacadh sa chomórtas:
Vearnais
Leacht a thriomaíonn ina scannán crua cosanta trédhearcach maisitheach. Tuaslagán de ghumaí in ola le tanadóir, cosúil le tuirpintín. I vearnaisí alcóil bíonn roisíní, cosúil le seileaic, in alcól meitile (alcól tionsclaíoch). I vearnaisí nua-aoiseacha bíonn polaiméir, cosúil le polúireatáin i dtuaslagóir. Ní bhíodh i seanleacair Shíneacha is Sheapánacha ach úscadh as crainn ar leith, agus líocha curtha leo.
Dirk Kuyt
Is imreoir sacair na hÍsiltíre é Dirk Kuyt. Imríonn sé faoi láthair le Liverpool F.C. mar thosaigh. Imríonn sé le foireann náisiúnta na hIsiltíre chomh maith. Caitheann sé geansaí uimhir a 18 le Liverpool agus uimhir a 7 lena thír dhúchais.
Ainglis
Is éard is Ainglis (Laidin: gutteria, struma) ann ná meall neamhghnách sa mhuineál.
Existence (eipeasóid The X-Files)
Craoladh an t-aonú heipeasóid is fiche, "Existence" den ochtú sraith The X-Files ar an 20 Bealtaine 2001. Scríobh Chris Carter an eipeasóid seo. D'fhéach 14.00 milliún duine ar an eipeasóid.
Iran Barkley
Dornálaí Meiriceánach, a bhí ina churadh meánmheáchain agus churadh trom-mheáchan éadrom, is ea Iran Barkley a rugadh ar an 6 Bealtaine, 1960 san Bronx.
Gregory Byrnes
Scoláire nótáilte Gaeilge ón Astráil is ea Gregory Byrnes (Gaeilge: Gréagóir Ó Broin). Tá ábhar foilsithe aige i nGaeilge agus i mBéarla, agus tá taighde tábhachtach déanta aige ar úsáid na Gaeilge san Astráil sa 19ú haois.
Eisean ba thúisce a rinne liosta de na lámhscríbhinní Gaeilge atá le fáil san Astráil, áis a bhfuil tábhacht léi maidir le stair liteartha na teanga thar lear agus mar áis taighde inti féin.
Tá taighde déanta aige freisin ar stair Chonradh na Gaeilge san Astráil, rud a thugann léargas ar shaothrú na teanga ó aimsir na hAthbheochana i leith. Tá suim aige i saothar scoláirí eile a raibh baint acu leis an Astráil.
Tá páipéir léite aige os comhair roinnt de na Comhdhálacha Gael-Astrálacha, ócáidí móra scoláiriúla a bhíonn ar siúl gach dhá bhliain.
Cill Áine Duibhe
Baile fearainn i gContae Loch Garman is ea Cill Áine Duibhe.
Asal
Mamach crúbach is ea an t-asal. Is ainmhi the móra ceathairchosacha iad na hasail. De ghnáth bíonn siad tuairim is 0.9 - 1.4 méadar ar airde, cé go bhfuil go leor éagsúlachta ann. Tá asail le fáil ar fud an domhain. Meastar go bhfuil tuairim is 44 milliún ann (11 milliún sa tSín).
Mohamed Sissoko
Is imreoir sacair é Mohamed "Momo" Sissoko. Imríonn sé faoi láthair do Juventus F.C. D'imir sé le Liverpool F.C. roimhe sin.
Silbury Hill
Is cnoc saorga suite i Wiltshire é Silbury Hill.
Trevor McDonald
Iriseoir as Oileán na Tríonóide is ea Sir Trevor McDonald, a rugadh George McDonald ar an 16 Lúnasa 1939 i San Fernando, Tríonóid agus Tobága.
Coccinellidae
Is fine fhorleathan de chiaróga beaga iad na Coccinellidae, i raon méide idir 0.8 mm go 18 mm , ar a dtugtar go coitianta bóíní Dé.
Meastar go ginearálta go mbíonn an chuid is mó de na níos mó ná 6000 speiceas a thuairiscítear ina bhfeithidí tairbheach, toisc go mbíonn siad ag creachadh na Hemiptera luibhiteacha, mar shampla aifidí nó  feithidí gainneacha, ar lotnaidí talmhaíochta iad. Leagann go leor coccinellidae a n-uibheacha go díreach i gcoilíneachtaí aifidí agus feithidí gainneacha lena chinntiú go bhfuil foinse bia láithreach ag a larbhaí. Mar sin féin, tá iarmhairtí nach bhfuil fáilte rompu ag roinnt speiceas; ina measc, tá na cinn is suntasaí den fhothfhine Epilachninae (lena n-áirítear Epilachna varivestis), ar luibhiteoirí iad féin. De ghnáth, ní bhíonn na hEpilachninae ach ina mion-lotnaidí talmhaíochta, ag ithe duilleog gráin, prátaí, pónairí, agus barraí éagsúla eile, ach is féidir a n-uimhreacha a mhéadú go heaspónantúil i mblianta nuair a bhíonn a gcuid naimhde nádúrtha, amhail foichí seadánacha a ionsaíonn a n-uibheacha, i líon níos lú. I gcásanna den sórt sin, is féidir leo damáiste mór a dhéanamh do bharraí. Tarlaíonn siad i mbeagnach gach mór-réigiún táirgthe barr i dtíortha measartha agus trópaiceacha.
Pioc do Ride
Clár siamsaíocht Gaeilge atá á chraoladh ar TG4 ó 24 Meán Fómhair, 2015 ar aghaidh é Pioc do Ride. Áine Goggins a chuireann an clár i láthair.
Sraith a hAon: 2015
Craoladh an chéad sraith idir 24 Meán Fómhair, 2015 agus 17 Nollaig, 2015. Bhí 13 eipeasóid sa tsraith seo.
Leagan na Gearmáine
Fógraíodh ar an 21 Nollaig, 2015 gurbh leagan na Gearmáine ag teacht.
Ríocht (bitheolaíocht)
Sa tacsanomaíocht, aicmítear orgánaigh de réir a gcosúlachtaí. Is í an Ríocht (nó Regnum) an rang tacsanomaíochta is airde (de réir staire), nó (sa Chóras Trí-fhearainn) an rang faoi bhun Fhearainn. right|180px Tá an Ríocht roinnte i ngrúpaí níos lú, a ghlaoitear fílim (phyla) orthu (nó i gcomhthéacsanna áirithe Ranna). Faoi láthair, i dtéacsleabhair Mheiriceánacha, úsáidtear an "Córas Sé Ríocht", mar a leanas: Animalia, Plantae, Fungi, Protoctista, Archaea, agus Eubacteria. Úsáideann Éire, an Ríocht Aontaithe agus an Astráil, srl. an "Córas Cúig Ríocht" (Animalia, Plantae, Fungi, Protista, agus Prokaryota nó Monera). Ba é an t-éiceolaí Robert Whittaker, a chum an córas seo, sa bhliain 1969.
Rinne Carolus Linnaeus (1707-1778), an luibheolaí Sualannach, a chum aicmiú na n-orgánach, idirdhealú idir dhá ríocht d'orgánaigh beo mar shampla, Animalia le ríocht na n-ainmhithe, agus Vegetabilia do ríocht na bplandaí. Roinn Linnaeus gach ríocht i ranganna, níos déanaí i bhFílim nó phyla i gcóir ainmhithe agus rannóga na bplándaí.
De réir a chéile, dealraíodh cé chomh tábhachtach is atá an t-idirdhealú prokaryote/eukaryote, agus chuir Stanier agus van Niel moltaí Edouard Chatton, chun cinn ins na seascaidí.
Cúig Ríocht
D'aithin Robert Whittaker na Fungi (Fungais sa Ghaeilge) mar ríocht sa bhreis. Mar gheall ar sin, mhol sé, sa bhliain 1968, an córas cúig ríocht.
Bhí tóir ar an córas nua seo, ach go háirithe san Eoraip agus le mionleasú tá sé fós i réim i measc an lucht léinn, nó tá sé in úsáid mar bhunús le haghaidh na gcóras ilríocht.
Tá sé bunaithe go formhór, ar na difríochtaí cothaithe: bhí a Phlantae, den chuid is mó, ina uatrófaigh ilcheallacha, a Animalia ina heitreatrófaigh ilcheallacha, agus a Fhungi ina sapratrófaigh ilcheallacha. Na ríochtaí a bhí fágtha, Protista agus Monera, ba coilíneachtaí aoncheallacha agus coilíneachtaí simplícheallacha iad.
Sé Ríocht
Timpeall na bliana 1980 chuireadh béim ar an fhíligineacht agus ar na ríochtaí a athsainmhíniú mar ghrúpaí monaifíléiteacha, comhdhéanta de orgánaigh neasghaolmhara.
Julian Jackson
Dornálaí Meiriceánach, a bhí ina churadh meánmheáchain, is ea Julian Jackson a rugadh ar an 12 Meán Fómhair, 1960 in Oileán San Tomás, Oileáin Mheiriceánacha na Maighdean.
Cogadh na Talún
deas|250px|thumb|Cogadh na Talún
Ba thréimhse chorraitheach í Cogadh na Talún (Béarla: The Land War) faoin tuath in Éirinn (a bhí ag an am sin go hiomlán sa Ríocht Aontaithe), a thosaigh sa bhliain 1879. D'fhéadfadh sé tagairt go sonrach don chéad tréimhse agus don tréimhse chorraitheach is déine idir 1879 agus 1882, nó go n-áireofaí ann ráigeanna corraíola níos déanaí a tháinig i réim go tréimhsiúil go dtí 1923, go háirithe an 1886–1891 don Phlean Feachtais 1886 -1891 (Plan of Campaign) agus Cogadh na Feirmeacha Talún 1906 -1909. (Ranch War). Bhí an chorraíocht faoi stiúir Conradh na Talún agus Léig na nÉireannach Aontaithe agus a chomharbaí, Léig Náisiúnta na hÉireann agus Léig na nÉireannach Aontaithe, agus bhí sé mar aidhm acu cíos cóir, saordhíolachán, agus cinnteacht seilbhe a dhaingniú d'fheirmeoirí tionónta agus agus i ndeireadh na dála dílseánacht aonair na talún ar a raibh siad ag obair.
Eugene Doherty
Polaiteoir Éireannach ab ea Eugene Doherty (22 Eanáir 1862 - 1 Bealtaine 1937). Bhí sé ina bhall de Chumann na nGaedheal.
Goraille
thumb|upright 1| Gnéis dimorphism an cloigeann Is ainmhí mór é an goraille. Mamach atá ann. Is é an goraille an príomhach is mó ar domhan sa lá atá inniu ann. Tá na goraillí le fáil san Afraic, sna dufairí i lár na hilchríche. Tá idir an dá speiceas faoi bhagairt. De ghnáth bíonn na fireannaigh 165–175 ceintiméadar ar airde agus bíonn na baineannaigh tuairim is 1.4 méadar ar airde.
Eanach Mór
Is baile suite i gContae Ard Mhacha é Eanach Mór. Bhí 265 duine ina gcónaí ann de an daonáireamh sa bhliain 2011.
Southam
Is baile suite i Warwickshire é Southam.
Bun Clóidí
mion|Cearnóg an Mhargaidh, Bun Clóidí Baile i dtuaisceart Chontae Loch Garman é Bun Clóidí, ar a dtugtaí Newtownbarry tráth (go dtí 1950). Tá an baile suite ag bun Stua Laighean agus ar an Sláine. Tá an chuid is mó den bhaile suite i gContae Loch Garman, ach tá ceantar beag suite i gContae Cheatharlach. Trasnaíonn an R746 agus N80 i lár na baile.
Logainm
I rith an 17ú céad, athraíodh an t-ainm ó Bun Clóidí go dtí Newtownbarry, ach filleadh ar ais go dtí a bhunainm sa 20ú céad. Rinneadh an t-athrú oifigiúíl sa bhliain 1950.
Galar Graves
Is galar a bhaineann le neamhord na faireoige tíoróidí é Galar Graves. Is minice a fheictear an galar seo i measc na mban agus iad siúd atá amach sna blianta, agus bíonn sé ar dhuine nó beirt as thart faoi gach míle duine. An cineál is coitianta den ghalar a fheictear ná ainglis nó meall mór a ghobann as muiníl daoine. As Robert James Graves, dochtúir Éireannach, a ainmníodh an galar seo.
Jerzy Dudek
Is imreoir sacair é Jerzy Henryk Dudek (r.23 Márta, 1973 i Rybnik, An Pholainn). Imríonn sé faoi láthair le Real Madrid. D'imir sé le Liverpool ó 2001 go 2007. D'imir sé le Feyenoord roimhe sin. Is cúl báire é.
Warwick
Is baile suite i Warwickshire é Warwick.
Lou Henry Hoover
Bean chéile Herbert C. Hoover, 31ú uachtarán na Stát Aontaithe, ab ea Lou Henry Hoover (29 Márta 1874 – 7 Eanáir 1944). Chéad-bhean na Stát Aontaithe a bhí inti ó 1929 go 1933.
I ndiaidh Hoover a phósadh sa bhliain 1899, thaisteal sí cuid mhaith den domhan de réir mar a fuair seisean obair mar gheolaí agus innealtóir mianadóireachta. Chuaigh siad go Shanghai, sa tSín, agus d'éirigh sí léannta mar theangeolaí agus eile. Bhí an tSínis go líofa aici; ise an t-aon Chéad-bhean Mheiriceánach dá raibh teanga Áiseach aici. Bhí sí i gceannas ar thógáil thearmann an uachtaráin ag Campa Rapidan in gContae Madison, Virginia.
Dún Canann
i gContae Loch Garman in Éirinn is ea Dún Canann.
Eanach Aodha
Is baile suite i gContae Ard Mhacha é Eanach Aodha.
Claude Makélélé
Is iarimreoir sacair Francach é Claude Makélélé. D'imir sé le Paris St-Germain ón bhliain 2008 go dtí 2011. D'imir sé le Real Madrid agus Chelsea roimhe sin.
Réigiún na Vallúine
Bhí cónaí ar thuairim is trí mhilliún go leith de dhaoine sa Vallúin i dtús na bliana 2015. Is é Namur príomhchathair an réigiúin, ach is é Charleroi an chathair is mó daonra.
Woodhenge
deas|250px|thumb|Woodhenge Is suíomh réamhstairiúil suite i Wiltshire é Woodhenge.
Bithóipse
Is éard is Bithóipse ann ná nuair a bhaintear cuid de fhíochán duine agus iad beo ar mhaithe leis an diagnóisiú.
The X Factor (sraith 8 an RA)
Is comórtas amhránaíochta teilifíse cruthaithe ag Simon Cowell é The X Factor, a craoladh ar dtús sa Ríocht Aontaithe sa bhliain 2004. Thosaigh an t-ochtú sraith de The X Factor ag craoladh ar an 20 Lúnasa, 2011 agus chríochnaigh sé ar 11 Nollaig, 2011.
B'iad Louis Walsh, Gary Barlow, Tulisa Contostavlos agus Kelly Rowland breithiúna na sraithe seo.
Bhuaigh Little Mix an tsraith le 48.2% de na vótaí agus tháinig Marcus Collins sa dara háit.
D'fhág Kelly Rowland tar éis na sraithe seo.
Wilton Abbey
Is clochar Beinidicteach suite i Wiltshire é Wilton Abbey.
Whitnash
Is baile suite i Warwickshire é Whitnash.
Na Cealla
Is baile suite i gContae Aontroma iad na Cealla.
WTA Tour 2018
Is liosta é seo de na heachtraí a tharla nó a tharlóidh sa bhliain 2018 i leadóg ar an WTA Tour. Is é seo an 48ú eagrán. Bhuaigh Petra Kvitová na craobhacha is mó le 5. Bhuaigh Simona Halep an airgead is mó le $7,409,564 agus na pointí is mó le 6,921 pointe.
Micheál Ó hAirtnéide
File Éireannach ab ea Micheál Ó hAirtnéide nó Michael Hartnett (a rugadh ar an 18 Meán Fómhair 1941 é agus a d'éag ar an 13 Deireadh Fómhair 1999) a chum a chuid saothar i nGaeilge agus Béarla.
Saol
Is luath a tháinig Mícheál i gcrann mar scríbhneoir. Tharraing a luath-shaothar súil John Jordan air. Bhí Jordan ina Ollamh i gColáiste na hOllscoile, Baile Átha Cliath. Chaith sé bliain ag freastal ar an ollscoil, ach sa bhliain 1966, d'fhill sé go Londain ar feadh achar gearr. Ansin, casadh Rosemary Grantley air, agus phós siad ar an 4 Aibreán 1966.
Sa bhliain 1968, tháinig an chéad leabhar filíochta leis, Anatomy of a Cliché, i gcló. Thabhaigh an foilseachán seo aitheantas, clú agus cáil dó, agus roimh dheireadh na bliana céanna, chuaigh sé ar ais go hÉirinn.
Ba tús é sin do thréimhse bhisiúil scríbhneoireachta, agus go tiubh sna sálaí ar a chéile, tháinig leabhair nua fhilíochta uaidh. Sa bhliain 1969, d'fhoilsigh sé Old Hag of Beare, an bhliain dár gcionn cuireadh Selected Poems i gcló, dhá bhliain ina dhiaidh sin tháinig an cnuasach úd Tao. Sa bhliain 1973, arís, foilsíodh an leagan Béarla a rinne sé de Romancero Gitano leis an bhfile Spáinneach Lorca: Gypsy Ballads, a version of the Romancero Gitano of Federico Garcia Lorca (1973).
Sa bhliain 1974, chinn sé ar bhogadh ar ais go háit iargúlta i gContae Luimnigh, agus sa leabhar úd Farewell to English a d'fhoilsigh sé sa bhliain dár gcionn, d'fhógair sé go raibh sé le slán a fhágáil ag an mBéarla agus lena chuid filíochta a chumadh as Gaeilge feasta.
Foilsíodh Adharca Broic (1978), An Phurgóid (1983) agus Do Nuala: Foighne Chrainn (1984) sna blianta beaga ina dhiaidh sin.
Luigh sé isteach leis an ól, agus dá dheasca, tháinig deireadh lena phósadh.
Sa bhliain 1984, d'fhill sé ar an bpríomhchathair agus chas sé ar ais ar an mBéarla lena chuid dánta a chumadh. Foilsíodh neart leabhar leis sa dá theanga, ar nós Inchicore Haiku (1985), A Necklace of Wrens (1987), An Damh Mhac (1987), Poems to Younger Women (1989), The Killing of Dreams (1992), Ó Bruadair, Selected poems of Dáibhí Ó Bruadair (1985), Collected Poems ina dhá leath sna blianta 1984 agus 1987 agus New and Selected Poems (1995). Foilsíodh Ó Rathaille - The Poems of Aodhagán Ó Rathaille in 1999, bliain a bháis
Sa deireadh, tháinig galar ae alcólach air i ndiaidh an oiread sin druncaeireachta, agus sa bhliain 1999, fuair sé bás den aicíd seo.
Tar éis a bháis, cuireadh Collected Poems, díolaim iomlán a chuid filíochta, i gcló sa bhliain 2001.
Is grianghrafadóir é a mhac Niall, a bhí bainteach leis an bhfeachtas Shell chun Sáile.
Saothar
– tar éis bháis
Nevermind
Is é Nevermind an dara halbam ón rac-bhanna Nirvana, agus é ar cheann de na halbaim is cáiliúla riamh. Bhí an stíl seo, grúinse a thugtar air, úr nua ag an am agus d'athraigh an t-albam seo cúrsaí rac-cheoil go tobann. Bhí a lán daoine tuirseach leis an stíl rac-cheoil a bhí i gceannas ag an am, agus mar thoradh ghnóthaigh rac malartach lucht éisteachta mór gan mhoill.
Neil Young
Is ceoltóir Ceanadach é Neil Percival Kenneth Robert Ragland Young, nó Neil Young de ghnáth a rugadh i dTorontó, Ontario, ar an 12 Samhain 1945. Is cumadóir, amhránaí agus ceoltóir cáiliúil é Young, agus ainm in airde aige ó thús a ghairme cheoil sna 1960idí go dtí an lá atá inniu ann. Tá saothar mór taifeadta agus eisithe ag Young le grúpaí ceoil éagsúla agus mar cheoltóir aonair. Tá an-mheas air mar cheoltóir, agus tionchar nach beag imeartha aige ar a lán ceoltóirí eile. Canann Young i nguth ard sainiúil, agus go bunúsach bíonn dhá phríomhsheánra le cloisteáil ina chuid oibre: ceol traidisiúnta suaimhneach ar thaobh amháin, agus rac-cheol ard agus salach ar an taobh eile. Chomh maith leis sin, tá triail bainte amach aige as go leor seánraí eile tríd na blianta.
Bhain Young cáil amach ar dtús sna seascaidí mar bhall den bhanna Buffalo Springfield. Shroich Young a bhuaic, ámh, sna 1970idí nuair a chuaigh sé amach mar cheoltóir aonair leis na gceirníní After the Gold Rush agus Harvest. Chaith sé tamall freisin ina bhall den “shár-ghrúpa” Crosby, Stills, Nash and Young. Cé go raibh meas agus rath bainte amach aige ar fud an domhain, thosaigh sé ag éirí tuirseach leis an gceol tráchtála a bhí á sheinm aige. Dá bharr sin, thosaigh sé ag cumadh ceoil a bhí i bhfad níos trialaí, agus chaill sé a chonradh ceoil le Geffen sna 1980idí tar éis chúpla albam aisteach.
Insealbhaíodh é sa Rock and Roll Hall of Fame faoi dhó: mar aonréadaí (1995) agus mar bhall den ghrúpa úd Buffalo Springfield (1997). Chuir sé faoi i dtuaisceart Chalfornia sna 1970idí mar a bhfuil sé ina chónaí go fóill. Níor éirigh sé as a shaoránacht Cheanadach riamh, áfach, agus tá sé aitheanta ag a thír dhúchais mar bhall de Ord Manitoba (mar ar chaith sé cuid mhaith dá oige) agus mar Oifigeach de chuid Ord Cheanada. Comhshaolaí agus gníomhaí ar son na síochána atá ann chomh maith.
Henry Morgan Dockrell
Polaiteoir Éireannach ab ea Henry Morgan Dockrell (1880 - 16 Deireadh Fómhair, 1955). Bhí sé ina bhall de Chumann na nGaedheal ar dtús agus ansin Fine Gael.
Neil Young
Tús a shaoil
Rugadh Neil Young i dTorontó sa bhliain 1945, mac leis an úrscéalaí agus iriseoir spóirt Scott Young, agus a bhean chéile Rassy. Bhí roinnt cháile ar a athair mar scríbhneoir, agus bhí nóiméad sa spotsolas fiú ag a mháthair nuair a ghlac sí páirt i dtráth na gceist teilifíse i gCeanada. Bhí saol réasúnta compordach ag Young mar bhuachaill, in ainneoin go raibh roinnt fhadhbanna sláinte aige - fuair sé polaimiailíteas agus é sé bliana d'aois agus ansin titimeas ní ba dhéanaí.
Ba sa mheánscoil a thosaigh Young ag casadh ceoil le daoine eile. Sheinn sé an giotár le bannaí rac-cheoil éagsúla i Winnipeg, mar shampla The Squires. Bhí singil mór áitiúil acu i Winnipeg ag am amháin, ach b'fhearr le Young a bheith ag seinm ina aonar sna clubanna traidisiúnta freisin. Bhuail sé le Stephen Stills ag an am seo, agus Joni Mitchell, ar Cheanadach í féin freisin.
Buffalo Springfield
Sa bhliain 1966, d'fhág Young a bhanna agus a gcairde, agus thiomáin sé go dtí Los Angeles, in eileatram a cheannaigh sé agus ar ar thug sé Mort. I gCalifornia dó, bhuail sé le Stills arís, agus chuir siad grúpa nua le chéile in éineacht le Bruce Palmer agus an t-amhránaí Richie Furay. An t-ainm a thugadar air ná Buffalo Springfield, agus bhí stíl cheoil a bhí áit éigin idir ceol traidisiúnta, rac-cheol agus ceol tíre. Bhain Buffalo Springfield lucht tacaíochta amach ar an toirt, agus d'éirigh siad go maith leis an gcéad albam a scaoil siad - Buffalo Springfield, leis an singil “For What It’s Worth” a bhí cumtha ag Stills. Níorbh fhada gur thosaigh teannas ag fás idir Stills agus Young, príomhchumadóirí an bhanna, rud a tháinig chun solais go tapaidh nuair a chuaigh siad ar ais sa stiúideo chun an dara halbam a dhéanamh. Thosaigh Young ag caitheamh an chuid ba mhó dá ama amach ag seinm le daoine eile, nó ina aonar. Lean sé leis an obair áfach, agus tháinig an t-albam nua, Buffalo Springfield Again amach sa bhliain 1967, le cúpla sár-amhráin ó pheann Young. Bhí rath ag an albam arís, ach bhí sé socraithe i meon Young go raibh sé críochnaithe leo mar bhanna. Sa bhliain 1968, scar siad go hoifigiúil.
Ina aonar
Bhí Young i bhfad níos compordaí i gcónaí ag obair ina aonar. Bhí a stíl áirithe féin aige, ceann a bhí deacair dó a chuir ar éinne eile. Bhí a lán muinín aige ina chuid cheoil féin, agus ní raibh tacaíocht nó cabhair uaidh mar chumadóir. Scríobh agus thaifead sé cúpla rian leis an léiritheoir Jack Nitzche, fear amháin a bhí in ann é smaointí Young a thuiscint. Shínigh Young conradh nua leis an mbainisteoir Elliot Roberts, duine a bhíodh ag obair le Joni Mitchell freisin. Níor chuir Young agus Nitzche am ar bith amú, agus isteach leo gan mhoill sa stiúideo chun tús a chuir leis an obair ar chéad cheirnín aonair Young, Neil Young a seoladh amach sa bhliain 1969. Bhí ábhar an albaim cosúil leis na rudaí a rinne sé le Buffalo Springfield, agus bhí rath nár bheag aige.
Crazy Horse
Bhí Young socraithe síos anois mar cheoltóir aonair, ach chonaic sé gá fós grúpa éigin a fháil chun fuaim níos troime a thabhairt isteach sna rianta. Bhuail sé leis The Rockets don chéad uair i gCalifornia, banna beag a bhí tar éis a gceirnín féin a sheoladh sa bhliain 1968. Banna guthach den scoth a bhí ann, ach ní raibh siad in ann uirlis ar bith a sheinm. Níor chuir an rud seo as aisling Young ar chor ar bith, cé go raibh siad go dona fós fiú mar cheoltóirí nuair a bhí na huirlisí foghlamtha acu. Bhí Young an-tógtha leis an smaoineamh, mar bhí seisean den tuairim gur chuir an rud seo go mór le íonacht agus paisean an bhanna. Ina theannta sin, b'amhránaithe cearta iad, rud a bhí an-luachmhar agus iad ag seinm go beo. Bhunaigh Young an banna nua as baill The Rockets—Danny Whitten ar an ngiotár, Billy Talbot ar an ndordghiotár agus Ralph Molina ar na drumaí—ar a bhaist sé Crazy Horse, ón té stairiúil leis an ainm céanna. Thaifead siad albam lán nua taobh istigh de choicís, Everybody Knows This Is Nowhere, leis na hamhráin cháiliúla "Cowgirl in the Sand" agus "Down by the River". Ba thoradh an-mhaith é, agus bhí Young an-sásta leis.
Crosby, Stills, Nash agus Young
300px|right|thumb|Neil Young sa bhliain 1970. Ag an am sin, bhí grúpa nua curtha le chéile ag a sheanchara Stephen Stills - Crosby, Stills agus Nash - le David Crosby ó The Byrds agus an ceoltóir Sasanach Graham Nash ó The Hollies. Saghas sár-ghrúpa a bhí ann, ina raibh triúr de na ceoltóirí ba rathúla sna laethanta seo. D'aontaigh Young áit a ghlacadh sa ghrúpa, agus cuireadh a shloinne isteach in ainm an bhanna. I rith na bliana dár gcionn, sheinn siad le chéile ag Woodstock, agus d'eisigh siad na halbaim Déjà Vu sa bhliain 1970 agus Four Way Street sa bhliain 1971.
Ina aonar arís
D'fhill Young ar ais ar Crazy Horse, chun ceann dá cheirníní is fearr a dhéanamh, After the Gold Rush sa bhliain 1970. Rath tráchtála mór a bhí ann, mar bhí ainm Young in airde fós tar éis a chuid oibre le CSNY. Scaoil sé an singil mór Only Love Can Break Your Heart.
Bhí Crazy Horse tar éis a gconradh ceoil féin a fháil, agus chuaigh Young ag lorg ceoltóirí nua chun an chéad cheirnín eile a dhéanamh. Bhailigh sé roinnt ceoltóirí tíre le chéile, agus bhaist sé an t-ainm The Stray Gators orthu. Rinne siad an t-albam úd Harvest, agus bhí cáil mhór air arís. Chuaigh an rian Heart of Gold go barr na gcairteacha i SAM. Tar éis na mblianta fada a bhí caite aige gan mórán ratha, áfach, ní raibh Young réidh a bheith ina dhuine cáiliúil. Mar thoradh, dhiúltaigh sé an aire a fuair sé.
1970idí
deas|200px|thumb|Young sa bhliain 1976 Sna luath 1970idí chas Young le Carrie Snodgress, ban-aisteoir Meiriceánach, agus chuaigh sí a chónaí leis. Ar 8 Meán Fómhair 1972, rugadh mac leo. Rugadh Zeke, mar a thug siad air, le pairilis cheirbreach. Scar Young agus Snodgress sa bhliain 1975. Lean Young ar aghaidh ag obair ar albam nua le Crazy Horse, Time Fades Away. I gceann tamaill, chuir sé Danny Whitten amach as an bhanna, mar bhí andúil héaróne aige, agus ní raibh sé ábalta seinm i gceart. Go díreach tar éis seo, thóg Whitten ródháileog, agus fuair sé bás ar an 18 Samhain 1972. Ba mhór an tubaiste a bhí ann do Young.
Chun albam nua a dhéanamh, chuir Young Crazy Horse ar ais le chéile agus thaifead siad Zuma, ceirnín rac-cheoil. Thóg Frank Sampedro áit Danny Whitten ar an giotár. Chuaigh Young ar ais le chéile leis a sheanchara, nó namhaid b’fhéidir, Stephen Stills. Rinne siad an t-albam Long May You Run le chéile, ach d’fhág Young arís i lár an thurais. Sa bhliain 1976, sheinn Young le The Band, Joni Mitchell agus daoine eile ag an gceolchoirm mór The Last Waltze. Rinne Martin Scorcese scannán den cheolchoirm, agus sular scaoileadh bhí air obair na gcapall a dhéanamh chun píosa cócaon a bhí le feiceáil i srón Young a bhaint amach.
Sna 1970idí a casadh Pegi Morton air, agus sa bhliain 1978 phós siad.